techiaith/cofnodycynulliad_en-cy huggingface dataset:
English: I hope that we are supporting and providing sufficient funding to Veterans' NHS Wales. We are currently providing annual funding of £585,000, and you will be aware that the Cabinet Secretary for Health and Social Services has recently announced additional funding of £100,000 per annum to increase the capacity for veterans with mental health needs. So, I hope that we are providing for the needs that are currently being identified. The Member for North Wales refers to the cross-party group and the report that was published by the cross-party group before Christmas. I'd hoped to respond fully to that by the Easter recess; I haven't been able to do that, but I will be able to provide a full Welsh Government response to that report early in the new term.
Welsh: Rwy'n gobeithio ein bod yn cefnogi ac yn darparu cyllid digonol i GIG Cymru i Gyn-filwyr. Ar hyn o bryd, rydym yn darparu cyllid blynyddol o £585,000, ac fe fyddwch yn ymwybodol fod Ysgrifennydd y Cabinet dros Iechyd a Gwasanaethau Cymdeithasol wedi cyhoeddi cyllid ychwanegol yn ddiweddar o £100,000 y flwyddyn er mwyn cynyddu'r capasiti ar gyfer cyn-filwyr ag anghenion iechyd meddwl. Rwy'n gobeithio, felly, ein bod yn darparu ar gyfer yr anghenion a nodir ar hyn o bryd. Cyfeiria'r Aelod dros Ogledd Cymru at y grŵp trawsbleidiol a'r adroddiad a gyhoeddwyd gan y grŵp trawsbleidiol cyn y Nadolig. Roeddwn wedi gobeithio ymateb yn llawn iddo erbyn toriad y Pasg; nid wyf wedi gallu gwneud hynny, ond gallaf roi ymateb llawn gan Lywodraeth Cymru i'r adroddiad hwnnw yn gynnar yn y tymor newydd.
English: Cabinet Secretary, just to pursue Leanne Wood's question a little bit further, because she highlighted in the question as to whether you think the councils were doing enough. But clearly, housing is an issue, not just when they come out of the forces, but perhaps some time afterwards when they fall into situations where they have great difficulties. Will you work with the housing Minister to ensure that registered social landlords also have a single point of contact for veterans, so they don't have to find themselves chasing different people across the spectrum to try and get that help, so they have a point of contact within RSLs who can help them with all the issues they have?
Welsh: Ysgrifennydd y Cabinet, hoffwn fynd ychydig ymhellach ar drywydd cwestiwn Leanne Wood, oherwydd soniodd yn y cwestiwn i ba raddau y credwch fod y cynghorau yn gwneud digon. Ond yn amlwg, mae tai yn broblem, nid yn unig pan fyddant yn gadael y lluoedd, ond efallai beth amser wedi hynny, pan fônt mewn sefyllfaoedd lle maent yn wynebu anawsterau sylweddol. A wnewch chi weithio gyda'r Gweinidog tai i sicrhau bod gan landlordiaid cymdeithasol cofrestredig un man cyswllt ar gyfer cyn-filwyr hefyd, fel nad oes yn rhaid iddynt fynd ar drywydd gwahanol bobl ar draws y sbectrwm i geisio cael gafael ar y cymorth hwnnw, fel bod ganddynt bwynt cyswllt o blith landlordiaid cymdeithasol cofrestredig a all eu cynorthwyo gyda'r holl broblemau sydd ganddynt?
English: Absolutely. The housing Minister has obviously heard the question that you've asked and will be potentially able to write to you, giving you more information on this. But, certainly, we are aware of those issues. A person homeless on leaving the armed forces is in priority need under the Housing (Wales) Act 2014 and will be entitled to housing if homeless. We also understand that most local authorities also have a former member of the armed forces as an additional preference category. But what we do need to ensure is that it's not simply a safety net but a pathway in place that will provide for the needs of veterans leaving the services. And I hope we are doing that. One of the more exciting initiatives I've seen has been the co-ordination officers appointed by local authorities, who, working together, demonstrate how local authorities can deliver support to veterans in a more holistic way, rather than in a sector-by-sector way as we've done in the past. And I hope that the liaison and co-ordination officers in local government will be able to make a real difference to the experience of veterans leaving the armed forces.
Welsh: Yn sicr. Mae'n amlwg fod y Gweinidog tai wedi clywed y cwestiwn a ofynnwyd gennych, ac o bosibl, gall ysgrifennu atoch, gan roi mwy o wybodaeth i chi ynglŷn â hyn. Ond yn sicr, rydym yn ymwybodol o'r materion hynny. Mae unigolyn sy'n ddigartref ar ôl gadael y lluoedd arfog yn rhywun sydd ag angen blaenoriaethol o dan Ddeddf Tai (Cymru) 2014 a byddant yn gymwys i gael lle i fyw os ydynt yn ddigartref. Rydym yn deall hefyd fod gan y rhan fwyaf o awdurdodau lleol gategori blaenoriaethol ychwanegol ar gyfer cyn-aelodau o'r lluoedd arfog. Ond mae angen inni sicrhau nad rhwyd ddiogelwch yn unig ydyw, ond llwybr a fydd yn darparu ar gyfer anghenion cyn-filwyr sy'n gadael y lluoedd arfog. A gobeithio ein bod yn gwneud hynny. Un o'r mentrau mwy cyffrous rwyf wedi'u gweld yw'r swyddogion cydgysylltu a benodir gan awdurdodau lleol, sy'n gweithio gyda'i gilydd i ddangos sut y gall awdurdodau lleol ddarparu cymorth i gyn-filwyr mewn ffordd fwy cyfannol, yn hytrach na fesul sector, fel rydym wedi'i wneud yn y gorffennol. A gobeithio y bydd modd i'r swyddogion cyswllt a'r swyddogion cydgysylltu mewn llywodraeth leol wneud gwahaniaeth gwirioneddol i brofiad cyn-filwyr sy'n gadael y lluoedd arfog.
English: Across all service areas, Welsh Government continues to provide significant support to local government.
Welsh: Ar draws pob maes gwasanaeth, mae Llywodraeth Cymru yn parhau i ddarparu cryn dipyn o gymorth i lywodraeth leol.
English: Thank you, Cabinet Secretary, for that answer. Obviously, we've had a brutal two weeks when it comes to the weather over the last - well, certainly the last two weeks that we've endured, but it's been a pretty wet and bleak winter as well. Road surfaces across my region in particular - but I'm sure across the rest of Wales - have suffered and broken up greatly, as was emphasised in press reports yesterday. Has the Cabinet Secretary had any discussions with local government leaders about what additional financing the Government may be able to make available to local government to alleviate some of the unique pressures that the heavy snowfall in particular has placed on their resources that could jeopardise the delivery of services going forward?
Welsh: Diolch am eich ateb, Ysgrifennydd y Cabinet. Yn amlwg, rydym wedi cael pythefnos greulon iawn o ran y tywydd dros y - wel, yn sicr, dros y pythefnos diwethaf, ond rydym wedi cael gaeaf eithaf gwlyb a llwm hefyd. Mae wyneb y ffyrdd ar draws fy rhanbarth, yn arbennig - ond ledled gweddill Cymru hefyd, rwy'n siŵr - wedi dioddef ac wedi eu difrodi'n fawr, fel yr amlygwyd mewn adroddiadau yn y wasg ddoe. A yw Ysgrifennydd y Cabinet wedi cael unrhyw drafodaethau gydag arweinwyr llywodraeth leol ynglŷn â pha gyllid ychwanegol y gallai'r Llywodraeth ei ddarparu i lywodraeth leol i leddfu rhywfaint ar y pwysau penodol y mae'r eira trwm, yn arbennig, wedi'i roi ar eu hadnoddau, a allai beryglu'r modd y caiff gwasanaethau eu darparu yn y dyfodol?
English: I think Members across the whole Chamber will want to join with me in thanking all the public service workers, both in local government and elsewhere, who worked so very hard to keep people safe over the last month, where we have had some very severe weather in different parts of the country. I think, right across the Chamber, we all owe those public service workers a great debt of gratitude. And I'm sure everybody will join me in thanking them for the work that they have done. I have not had a formal request from Welsh local government for additional support over the last month. I am meeting local government leaders on Friday, and I will certainly look very hard at how we can continue to provide support for Welsh local government, wherever that is needed.
Welsh: Credaf y bydd Aelodau ar draws y Siambr gyfan yn awyddus i ymuno â mi i ddiolch i holl weithwyr y gwasanaethau cyhoeddus, mewn llywodraeth leol a mannau eraill, sydd wedi gweithio mor galed i gadw pobl yn ddiogel dros y mis diwethaf, lle y cawsom dywydd garw iawn mewn gwahanol rannau o'r wlad. Ar draws y Siambr, credaf ein bod oll yn ddiolchgar i'r gweithwyr hyn yn y gwasanaethau cyhoeddus. Ac rwy'n siŵr y bydd pawb yn ymuno â mi i ddiolch iddynt am y gwaith a wnaethant. Nid wyf wedi cael cais ffurfiol gan lywodraeth leol yng Nghymru am gymorth ychwanegol dros y mis diwethaf. Byddaf yn cyfarfod ag arweinwyr llywodraeth leol ddydd Gwener, ac yn sicr, byddaf yn ystyried yn ofalus iawn sut y gallwn barhau i ddarparu cymorth ar gyfer llywodraeth leol yng Nghymru, lle bynnag y bo'i angen.
English: Despite the obvious budgetary challenges that have just been talked about - we're now into our eighth or ninth year of austerity - I know that improving public services is something you feel as strongly about as I do. So, I was pleased to see the recent launches of Unison's residential care charter, which followed on from the launch of their ethical care charter last year. And both set out standards that the union believes should be applied to deliver improved social and residential care, including bringing outsourced services back in house. Would you agree, Cabinet Secretary, that local authorities adopting these charters would be a significant step forwards in delivering improvements in these particular local government services to help meet the needs of our most vulnerable citizens? And would you further agree that we do need to find ways other than outsourcing to improve the efficiency and delivery of our services?
Welsh: Er gwaethaf yr heriau cyllidebol amlwg y soniwyd amdanynt - rydym bellach yn ein wythfed neu nawfed blwyddyn o gyni ariannol - gwn eich bod yn teimlo mor gryf â minnau ynglŷn â gwella gwasanaethau cyhoeddus. Felly, roeddwn yn falch o weld siarter gofal preswyl Unsain yn cael ei lansio'n ddiweddar, yn dilyn lansio'u siarter gofal moesegol y llynedd. Ac roedd y ddwy siarter yn gosod safonau y cred yr undeb y dylid eu cymhwyso er mwyn darparu gwell gofal cymdeithasol a gofal preswyl, gan gynnwys dod â gwasanaethau a ddarperir gan ddarparwyr allanol yn ôl yn fewnol. A fyddech chi'n cytuno, Ysgrifennydd y Cabinet, y byddai sicrhau bod awdurdodau lleol yn mabwysiadu'r siarteri hyn yn gam arwyddocaol ymlaen o ran cyflawni gwelliannau yn y gwasanaethau llywodraeth leol penodol hyn er mwyn helpu i ddiwallu anghenion ein dinasyddion mwyaf agored i niwed? Ac a fyddech yn cytuno hefyd fod angen inni ddod o hyd i ffyrdd eraill heblaw darpariaeth allanol o wella effeithlonrwydd a'r modd y darparir ein gwasanaethau?
English: Absolutely. I was delighted, alongside the Member for Merthyr, to join Unison for conversations on this matter last week. I think the work that Unison is doing is absolutely groundbreaking in ensuring that we have a public service workforce that works alongside providers and employers to deliver the best possible standards of service for all people who require social care in Wales. The ethical care charter seeks to ensure that we do have a high-quality and sustainable social care sector, a respected and supported workforce, providing compassionate, dignified care across the whole range of services provided. I think everybody across the whole Chamber will join with me in welcoming the initiative from Unison, and I would certainly encourage all parts of local government to work with Unison, and other trade unions, of course, in order to deliver exactly those ambitions and that vision for social care.
Welsh: Yn sicr. Roeddwn yn falch iawn, fel yr Aelod dros Ferthyr Tudful, o gael trafod y mater hwn gydag Unsain yr wythnos diwethaf. Credaf fod y gwaith y mae Unsain yn ei wneud yn hollol arloesol o ran sicrhau bod gweithlu ein gwasanaethau cyhoeddus yn gweithio ochr yn ochr â darparwyr a chyflogwyr i gyflawni'r safonau gwasanaeth gorau posibl i bawb sydd angen gofal cymdeithasol yng Nghymru. Nod y siarter gofal moesegol yw sicrhau bod gennym sector gofal cymdeithasol cynaliadwy ac o ansawdd uchel, gweithlu uchel ei barch a gefnogir, sy'n darparu gofal tosturiol ac urddasol ar draws yr holl wasanaethau a ddarperir. Credaf y bydd pawb yn y Siambr hon yn ymuno â mi i groesawu'r fenter gan Unsain, ac yn sicr, buaswn yn annog pob rhan o lywodraeth leol i weithio gydag Unsain, ac undebau llafur eraill, wrth gwrs, er mwyn cyflawni'r union uchelgeisiau hynny a'r weledigaeth honno ar gyfer gofal cymdeithasol.
English: Diolch yn fawr, Llywydd. Cabinet Secretary, you will be aware that Members across this Chamber have raised concerns about the current local government funding formula. Now, with regard to that, you said to me in January: 'I've heard many Conservative Members here arguing for a change in the formula. What I haven't heard is Conservative councillors arguing for that change in the formula.' But I have copies here of letters sent to your department from Monmouthshire County Council and the Vale of Glamorgan Council, writing after you took office on 3 November. Both are signed by Conservative councillors, and both state that their authorities wanted changes to the formula. In fact, the leader of the Vale of Glamorgan Council, Councillor John Thomas, was calling for a full review, and he still does today. Cabinet Secretary, how will you address this clear vacuum of engagement with local authority leaders, and will you please apologise to those councils who wrote to your department about the funding formula for dismissing their concerns so casually?
Welsh: Diolch yn fawr, Lywydd. Ysgrifennydd y Cabinet, fe fyddwch yn gwybod bod Aelodau ar draws y Siambr hon wedi mynegi pryderon ynghylch y fformiwla ariannu bresennol ar gyfer llywodraeth leol. Nawr, mewn perthynas â hynny, dywedasoch wrthyf ym mis Ionawr: 'Rwyf wedi clywed llawer o Aelodau Ceidwadol yma yn dadlau dros newid y fformiwla. Yr hyn na chlywais yw cynghorwyr Ceidwadol yn dadlau dros newid y fformiwla yn y fath fodd.' Ond mae gennyf gopïau yma o'r llythyrau a anfonwyd at eich adran gan Gyngor Sir Fynwy a Chyngor Bro Morgannwg a ysgrifennwyd ar ôl i chi ddod i'ch swydd ar 3 Tachwedd. Mae'r ddau wedi'u llofnodi gan gynghorwyr Ceidwadol, ac mae'r ddau'n nodi bod eu hawdurdodau yn dymuno gweld newidiadau yn y fformiwla. Mewn gwirionedd, roedd arweinydd Cyngor Bro Morgannwg, y Cynghorydd John Thomas, yn galw am adolygiad llawn, ac mae'n dal i wneud hynny heddiw. Ysgrifennydd y Cabinet, sut y byddwch yn mynd i'r afael â'r gwactod amlwg hwn o ran ymgysylltu ag arweinwyr awdurdodau lleol, ac a wnewch chi ymddiheuro wrth y cynghorau a ysgrifennodd at eich adran ynglŷn â'r fformiwla ariannu am fod mor barod i ddiystyru eu pryderon os gwelwch yn dda?
English: I'm aware of the correspondence she - [ Interruption.] I'm aware of the correspondence she has, because I gave it to her. I'm also very aware of its contents. What I will say to the Member is that we work with local government to deliver a formula that local government wishes to use in order to distribute fairly our rate support grant to all local authorities in Wales. There is no, and has been no, proposal from local government to make significant and substantial changes to that formula. Clearly, the distribution sub-group will look at marginal changes to the formula through the year, and we've already published our work plan for the coming year. And I will continue to meet local government leaders and finance leaders in local government in order to discuss with them how they see the formula working and whether they see the need for a significant or a substantial change. But, to date, local government has not sought that significant and substantial change.
Welsh: Rwy'n ymwybodol o'r ohebiaeth - [ Torri ar draws.] Rwy'n ymwybodol o'r ohebiaeth sydd ganddi, gan mai gennyf fi y cafodd yr ohebiaeth honno. Rwyf hefyd yn ymwybodol iawn o'r cynnwys. Yr hyn a ddywedaf wrth yr Aelod yw ein bod yn gweithio gyda llywodraeth leol i gyflwyno fformiwla y mae llywodraeth leol yn awyddus i'w defnyddio er mwyn dosbarthu ein grant cynnal ardrethi yn deg i bob awdurdod lleol yng Nghymru. Ni chafwyd unrhyw gynnig gan lywodraeth leol i wneud newidiadau sylweddol ac arwyddocaol i'r fformiwla honno. Yn amlwg, bydd yr is-grŵp dosbarthu yn edrych ar newidiadau ymylol i'r fformiwla drwy gydol y flwyddyn, ac rydym eisoes wedi cyhoeddi ein cynllun gwaith ar gyfer y flwyddyn sydd i ddod. A byddaf yn parhau i gyfarfod ag arweinwyr llywodraeth leol ac arweinwyr cyllid mewn llywodraeth leol er mwyn trafod pa mor dda y mae'r fformiwla'n gweithio yn eu barn hwy ac a ydynt credu bod angen newid sylweddol neu arwyddocaol. Ond hyd yn hyn, nid yw llywodraeth leol wedi mynd ar drywydd y newid sylweddol ac arwyddocaol hwnnw.
English: Cabinet Secretary, you didn't give these to me, technically. I obtained these as a result of an FOI. Now, you stated yesterday - [ Interruption.] You stated yesterday that you had been talking to council leaders the length and breadth of Wales, yet the Welsh Local Government Association have said that your Green Paper has caused 'disquiet and confusion'. Further, the leader of the Vale of Glamorgan Council has noted that there was no meaningful discussion or engagement with councils as regards this. This is yet another example where you are saying one thing in this Chamber, but the reality is different. This casual approach of taking local authorities for granted, taking our voters for granted, and taking this Assembly for granted, will not cut it. There is demoralisation. There is fatigue. And there is growing frustration about your local government reform proposals - third in a line over the past two years. Now, do you not think, as the Cabinet Member - fairly new in post, I'll give you that - that you have a duty, you have a duty, to remove these obstacles, particularly given the pressures that your Welsh Labour Government has put our local authorities under, and to provide a clear, strategic, well-consulted on plan for local government, with full engagement and agreement from local authorities before bringing it to this Assembly? I think that that's the very least that those authorities deserve. Will you do that?
Welsh: Ysgrifennydd y Cabinet, ni roesoch y rhain i mi, yn dechnegol. Fe'u cefais o ganlyniad i gais rhyddid gwybodaeth. Nawr, fe ddywedoch ddoe - [ Torri ar draws.] Fe ddywedoch ddoe eich bod wedi bod yn siarad ag arweinwyr cynghorau ledled Cymru, ond mae Cymdeithas Llywodraeth Leol Cymru wedi dweud bod eich Papur Gwyrdd wedi achosi 'pryder a dryswch'. Yn ychwanegol at hynny, mae arweinydd Cyngor Bro Morgannwg wedi nodi na chafwyd unrhyw ymgysylltu neu drafodaeth ystyrlon â chynghorau mewn perthynas â hyn. Dyma enghraifft arall lle rydych yn dweud un peth yn y Siambr, ond mae'r realiti'n wahanol. Nid yw'r dull diofal hwn o gymryd awdurdodau lleol yn ganiataol, o gymryd ein pleidleiswyr yn ganiataol, a chymryd y Cynulliad hwn yn ganiataol, yn ddigon da. Mae'n peri digalondid. Mae'n peri blinder. Ac mae mwy a mwy o rwystredigaeth ynghylch eich cynigion i ddiwygio llywodraeth leol - am y trydydd tro dros y ddwy flynedd ddiwethaf. Nawr, onid ydych yn credu, fel yr Aelod o'r Cabinet - sy'n weddol newydd yn y swydd, rwy'n cydnabod hynny - fod gennych ddyletswydd, mae gennych ddyletswydd, i gael gwared ar y rhwystrau hyn, yn enwedig o ystyried y pwysau y mae eich Llywodraeth Lafur wedi'i roi ar ein hawdurdodau lleol, ac i ddarparu cynllun clir, strategol, a fu'n destun ymgynghori trylwyr ar gyfer llywodraeth leol, gydag ymrwymiad a chytundeb llwyr gan awdurdodau lleol cyn ei gyflwyno gerbron y Cynulliad hwn? Credaf mai dyna'r peth lleiaf y mae'r awdurdodau hynny'n ei haeddu. A wnewch chi hynny?
English: Well, thank you, Cabinet Secretary. Could you perhaps tell me of one local authority leader that has backed these plans so far? Now, the WLGA have spoken of the recent Welsh Government's assurance that no reorganisation would occur for 10 years. Yesterday, your Green Paper proposals destroyed that stability, and, with it, the confidence, the morale and any ability to plan for the future for local authorities. Can I ask you a question as well? At what point was this raised with your Welsh Government Cabinet colleagues, and can you tell me today also whether you had the support for your proposals going forward from each and every single one of your Cabinet colleagues?
Welsh: Wel, diolch, Ysgrifennydd y Cabinet. A allwch enwi un arweinydd awdurdod lleol sydd wedi cefnogi'r cynlluniau hyn hyd yma? Nawr, mae CLlLC wedi sôn am y sicrwydd a roddwyd yn ddiweddar gan Lywodraeth Cymru na fyddai unrhyw ad-drefnu yn mynd rhagddo am 10 mlynedd. Ddoe, fe ddinistriodd cynigion eich Papur Gwyrdd y sefydlogrwydd hwnnw, yn ogystal â'r hyder, y morâl ac unrhyw allu i awdurdodau lleol gynllunio ar gyfer y dyfodol. A gaf fi ofyn cwestiwn i chi hefyd? Ar ba bwynt y codwyd hyn gyda'ch cyd-Aelodau yng Nghabinet Llywodraeth Cymru, ac a allwch ddweud wrthyf heddiw hefyd a gawsoch gefnogaeth pob un o'ch cyd-Aelodau Cabinet i fwrw ymlaen â'ch cynigion?
English: I come here to speak on behalf of Welsh Government, not to speak on behalf of myself, and the process that we launched yesterday was a Government process. It was a Government process. It was launched by the Welsh Government as a whole. But let me say this, let me say this: I asked all local government leaders before Christmas what their ambitions were for local government. I asked all local government leaders to send to me their suggestions for the powers, the freedoms, the flexibilities, the additional responsibilities that they wanted for local government. I asked them to outline what their vision was for local government. And, you know, the leader of the Vale of Glamorgan has been mentioned by the Member for north Wales, for Aberconwy, so, let's understand what the leader of the Vale of Glamorgan asked for: automatic cameras in car parks. That is the vision of the Conservatives for local government. It's not much of a vision; it's pretty thin stuff. Our vision for local government - [ Interruption.] Our vision for local government is of empowered councils able to deliver strong and effective public services, protecting public service workers, protecting public services and delivering stronger councils in the future than we have today, devolving power from this across the whole of Wales. That is a vision that I believe garners support both here and across the whole country.
Welsh: Rwy'n dod yma i siarad ar ran Llywodraeth Cymru, nid i siarad ar fy rhan fy hun, ac roedd y broses a lansiwyd gennym ddoe yn un o brosesau'r Llywodraeth. Roedd yn un o brosesau'r Llywodraeth. Fe'i lansiwyd gan Lywodraeth Cymru yn ei chyfanrwydd. Ond gadewch i mi ddweud hyn, gadewch imi ddweud hyn: gofynnais i'r holl arweinwyr llywodraeth leol cyn y Nadolig beth oedd eu huchelgeisiau ar gyfer llywodraeth leol. Gofynnais i'r holl arweinwyr llywodraeth leol anfon eu hawgrymiadau i mi ynghylch y pwerau, y rhyddid, yr hyblygrwydd, y cyfrifoldebau ychwanegol roeddent yn dymuno'u cael ar gyfer llywodraeth leol. Gofynnais iddynt amlinellu eu gweledigaeth ar gyfer llywodraeth leol. A soniodd yr Aelod dros ogledd Cymru, dros Aberconwy, am arweinydd Bro Morgannwg, felly gadewch inni ddeall beth y gofynnodd arweinydd Bro Morgannwg amdano: camerâu awtomatig mewn meysydd parcio. Dyna weledigaeth y Ceidwadwyr ar gyfer llywodraeth leol. Nid yw'n fawr o weledigaeth; mae'n eithaf disylwedd. Ein gweledigaeth ni ar gyfer llywodraeth leol - [ Torri ar draws.] Ein gweledigaeth ni ar gyfer llywodraeth leol yw cynghorau wedi'u grymuso sy'n gallu darparu gwasanaethau cyhoeddus cryf ac effeithiol, gan ddiogelu gweithwyr y gwasanaethau cyhoeddus, diogelu gwasanaethau cyhoeddus a darparu cynghorau cryfach yn y dyfodol nag sydd gennym heddiw, gan ddatganoli pŵer o'r lle hwn ledled Cymru gyfan. Credaf fod cryn dipyn o gefnogaeth i'r weledigaeth honno yn y lle hwn a ledled y wlad.